wickkiey/tamil-wikipedia-markdown huggingface dataset:
# இலித்தியம் அறுபுளோரோசிடாணேட்டு



**இலித்தியம் அறுபுளோரோசிடாணேட்டு** (*Lithium hexafluorostannate*) என்பது Li<sub>2</sub>SnF<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  

## தயாரிப்பு
அம்மோனியம் அறுகுளோரோசிடாணேட்டு, இலித்தியம் கார்பனேட்டு மற்றும் புளோரின் வாயு ஆகியவற்றை 400 பாகை செல்சியசு வெப்பநிலையில் வினைபுரியச் செய்து அல்லது ஐதரோபுளோரிக் அமிலத்துடன் இலித்தியம் சிடானேட்டை வினைபுரியச் செய்து இலித்தியம் அறுபுளோரோசிடாணேட்டு சேர்மத்தைத் தயாரிக்கலாம்.  

## பண்புகள்
இலித்தியம் அறுபுளோரோசிடாணேட்டு ஒற்றைச்சரிவச்சுப் படிக அமைப்பில் வெள்ளை நிறப் படிகங்களை உருவாக்குகிறது.  

ஓர் இருநீரேற்றாகவும் இலித்தியம் அறுபுளோரோசிடாணேட்டு உருவாகிறது.
# கெனிங்காவ் மக்களவைத் தொகுதி


கெனிங்காவ் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  

1974-ஆம் ஆண்டில் இருந்து கெனிங்காவ் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.  

## கெனிங்காவ் மாவட்டம்

கெனிங்காவ் மாவட்டம் என்பது சபா மாநிலம், உட்பகுதி பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் கெனிங்காவ் நகரம். கெனிங்காவு மாவட்டம் 3,533 சதுர கி.மீ. பரப்பளவைக் கொண்டது. இதன் மேற்கில் குரோக்கர் தேசியப் பூங்கா; மற்றும் தென் கிழக்கில் துருஸ்மாடி மலையும் (*Mount Trus Madi*) எல்லைகளாக உள்ளன.  

சபா மாநிலத்தின் உட்பகுதி பிரிவு, மாநிலத்தின் தென்மேற்கு பகுதியில் அமைந்து உள்ளது. சபா மாநிலத்தின் பரப்பளவில் 24.9%; அதாவது 18,298 சதுர கி.மீ.; சபாவின் மொத்த மக்கள் தொகையில் ஏறக்குறைய 14.7% கொண்டு உள்ளது. உட்பகுதி பிரிவில் உள்ள மிகப் பெரிய நகரம் கெனிங்காவ்.  

## கெனிங்காவ் நகரம்

கெனிங்காவ் நகரம் என்பது சபா மாநிலத்தின் ஐந்தாவது பெரிய நகரம் ஆகும். மாநிலத் தலைநகர் கோத்தா கினபாலுவில் இருந்து 180 கி.மீ. தொலைவில் அமைந்து இருந்தாலும்; தம்புனான், தெனோம் ஆகிய இரு பெரும் நகரங்களுக்கும் இடையில் இந்த நகரம் அமைந்து உள்ளது.  

கெனிங்காவ் நகரத்தில் முக்கியமாக கடசான், மூருட், சீனர்கள், பஜாவ் மக்கள் வசிக்கின்றனர். செம்பனைத் தோட்டங்களில் கணிசமான அளவிற்கு இந்தோனேசிய மக்கள் பணிபுரிகின்றனர். ஒரு காலத்தில் இலவங்கப்பட்டை மற்றும் வெப்பமண்டல மரங்களுக்கு பெயர் பெற்ற இடமாக விளங்கியது.  

## கெனிங்காவ் மக்களவைத் தொகுதி

| கெனிங்காவ் நாடாளுமன்ற உறுப்பினர்கள் (1974 - 2023) |  |  |  |  |
| --- | --- | --- | --- | --- |
| 4-ஆவது மக்களவை | P127 | 1974-1977 | இசுடீபன் ராபர்ட் எவன்ஸ்
*(Stephen Robert Evans)* | ****
**** |
| 1977-1978 | அரிஸ் சாலே
*(Harris Salleh)* | ****
<small></small> |  |  |
| 5-ஆவது மக்களவை | 1978-1982 | இசுடீபன் ராபர்ட் எவன்ஸ்
*(Stephen Robert Evans)* | ****
**** |  |
| 6-ஆவது மக்களவை | 1982-1986 | அகமத் சா உசைன் தம்பக்காவ்
*(Ahmad Shah Hussein Tambakau)* | ****
<small></small> |  |
| 7-ஆவது மக்களவை | P142 | 1986-1990 | ஜோசப் பைரின் கித்திங்கான்
*(Joseph Pairin Kitingan)* | ****
<small></small> |
| 8-ஆவது மக்களவை | 1990-1995 | ****
<small></small> |  |  |
| 9-ஆவது மக்களவை | P157 | 1995-1999 |  |  |
| 10-ஆவது மக்களவை | 1999-2004 | **** |  |  |
| 11-ஆவது மக்களவை | P180 | 2004-2008 | ****
<small></small> |  |
| 12-ஆவது மக்களவை | 2008-2013 |  |  |  |
| 13-ஆவது மக்களவை | 2013-2018 |  |  |  |
| 14-ஆவது மக்களவை | 2018-2020 | ஜெப்ரி கித்திங்கான்
*(Jeffrey Kitingan)* | **** |  |
| 2020–2022 | ****
<small> </small> |  |  |  |
| 15-ஆவது மக்களவை | 2022–தற்போது வரையில் | } |  |  |

## தேர்தல் முடிவுகள்
# அயோத்தி மக்களவைத் தொகுதி



**பைசாபாத் மக்களவைத் தொகுதி** (*Faizabad Lok Sabha constituency*) என்பது வட இந்திய மாநிலமான உத்தரப் பிரதேசத்தி<nowiki/>ல் உள்ள 80 மக்களவைத் தொகுதிகளில் ஒன்றாகும். இதில் அயோத்தி நகரம் மற்றும் பைசாபாத் நகரம் அடங்கும்.  

## சட்டமன்றப் பிரிவுகள்
தற்போது, பைசாபாத் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:  
| 270 | தரியாபாத் | பாராபங்கி | சதீசு சர்மா | பாஜக |
| --- | --- | --- | --- | --- |
| 271 | உருதௌலி | அயோத்தி | ராம் சந்திர யாதவ் | பாஜக |
| 273 | மில்கிப்பூர் (ப.இ.) | **காலியாக உள்ளது** |  |  |
| 274 | பிகாப்பூர் | அமித் சிங் சவுகான் | பாஜக |  |
| 275 | அயோத்தி | வேத பிரகாசு குப்தா | பாஜக | } |

## நாடாளுமன்ற உறுப்பினர்கள்
| 1957 | ராஜா ராம் மிசுரா | இந்திய தேசிய காங்கிரசு |  |
| --- | --- | --- | --- |
| 1962 | பிரிஜ் பாசி லால் |  |  |
| 1967 | ராம் கிருஷ்ண சின்ஹா |  |  |
| 1971 |  |  |  |
| 1977 | அனந்த்ராம் ஜெய்சுவால் | ஜனதா கட்சி |  |
| 1980 | ஜெய் ராம் வர்மா | இந்திய தேசிய காங்கிரசு |  |
| 1984 | நிர்மல் கத்ரி | இந்தியத் தேசிய காங்கிரசு |  |
| 1989 | மித்ராசென் யாதவ் | இந்தியப் பொதுவுடமைக் கட்சி |  |
| 1991 | வினய் கட்டியார் | பாரதிய ஜனதா கட்சி |  |
| 1996 |  |  |  |
| 1998 | மித்ராசென் யாதவ் | சமாஜ்வாதி கட்சி |  |
| 1999 | வினய் கட்டியார் | பாரதிய ஜனதா கட்சி |  |
| 2004 | பகுஜன் சமாஜ் கட்சி |  |  |
| 2009 | நிர்மல் கத்ரி | இந்திய தேசிய காங்கிரசு |  |
| 2014 | லல்லு சிங் | பாரதிய ஜனதா கட்சி |  |
| 2019 |  |  |  |
| 2024 | அவதேஷ் பிரசாத் | சமாஜ்வாதி கட்சி | } |

## தேர்தல் முடிவுகள்

### 2024 பொதுத் தேர்தல்
# டெட்ராயீத்தாக்சிமெத்தேன்



**டெட்ராயீத்தாக்சிமெத்தேன்** (*Tetraethoxymethane*) என்பது C<sub>9</sub>H<sub>20</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கருதுகோள் நிலையிலுள்ள ஆர்த்தோகார்போனிக் அமிலம் (C(OH)<sub>4</sub>) முழுமையாக எத்திலேற்றம் செய்யப்பட்டால் முறையாக டெட்ராயீத்தாக்சிமெத்தேன் உருவாகும். (ஆர்த்தோகார்போனிக் அமிலம் எர்லன்மேயர் விதியையும் மீறுகிறது, தனி நிலையில் நிலைப்புத்தன்மையும் அற்றது). டெட்ராயெத்தில் ஆர்த்தோகார்பனேட்டு என்ற பெயராலும் இச்சேர்மம் அழைக்கப்படுகிறது.  

## வரலாறு
டெட்ராயீத்தாக்சிமெத்தேன் முதன் முதலில் 1864 ஆம் ஆண்டில் விவரிக்கப்பட்டது.  

## தயாரிப்பு
மிகவும் நச்சுத்தன்மை வாய்ந்த முக்குளோரோநைட்ரோமெத்தேனில் இருந்து டெட்ராயீத்தாக்சிமெத்தேன் தயாரிக்கலாம் என புத்தகங்களில் அறியப்படுகிறது. குறிப்பாக 46 அல்லது 49 சதவீதம் முதல் 58% வரை மட்டுமே விளைபொருள் கிடைக்கும் என்றும் கூறப்படுகிறது:  

குறைந்த நச்சுத்தன்மை கொண்ட முக்குளோரோ அசிட்டோநைட்ரைல் (முக்குளோரோநைட்ரோமெத்தேனுடன் ஒப்பிடும்போது) சேர்மத்தில் வினையைத் தொடங்கி, அதிக விளைபொருளைப் (85% வரை). சிக்கலான எதிர்வினைகளைத் தவிர்த்து, ஓர் அமுக்கவடு கலனில் உயர்ந்த வெப்பநிலையில் கார்பன் டைசல்பைடுடன் ஈரால்கைல்வெள்ளீய ஈரால்காக்சைடுகளின் வினையால் தயாரிப்பது ஒரு மாற்று தயாரிப்பு வினையாகும்.  

தாலசுயீத்தாக்சைடுடன் உலர் மெத்திலீன் இருகுளோரைடிலுள்ள கார்பன் டை சல்பைடை வினைபுரியச் செய்து தயாரிப்பது மற்றொரு தயாரிப்பு முறையாகும்.  

சோடியம் ஈத்தாக்சைடு, வெள்ளீயன்(IV)குளோரைடு மற்றும் கார்பன் டை சல்பைடு ஆகியவற்றில் இருந்து நேரடியாகத் தயாரிப்பது மிக சமீபத்திய தயாரிப்பு முறையாகும்.  

## பண்புகள்
டெட்ராயீத்தாக்சிமெத்தேன் தெளிவான, நறுமணம் அல்லது பழ வாசனை கொண்ட நீர்மமாகும். குறைந்த பாகுத்தன்மை கொண்டுள்ளது. வலுவான அமிலங்கள் மற்றும் வலுவான காரங்களுடன் சேரும்போது நிலைப்புத்தன்மையை இழக்கிறது.  

## பயன்கள்
டெட்ராயீத்தாக்சிமெத்தேன் ஒரு கரைப்பானாகவும், பீனால்கள் மற்றும் கார்பாக்சிலிக் அமிலங்கள் போன்ற கார்பன் ஐதரசன் கொண்ட அமில சேர்மங்களின் ஆல்கைலேற்றத்திற்கும் பயன்படுத்தப்படுகிறது. கூடுதலாக, இது அமின்கள், ஈனால் ஈதர்கள் மற்றும் சல்போனமைடுகளுடன் வினைபுரிகிறது. இதன் மூலம் இருமூலக்கூறு வளைய சேர்மங்களைப் பெறலாம். இவ்வகை ஆர்த்தோகார்பனேட்டுகள் சில தொழில்துறை பயன்பாடுகளைக் கொண்டுள்ளன.
# இந்தோ சீன வன ஓணான்


**இந்தோ சீன வன ஓணான்** அல்லது ஜெர்டன் வன ஓணான் என பொதுவாக அறியப்படும் *(Calotes jerdoni-கலோட்சு ஜெர்டோனி)*, அகாமிடே சேர்ந்த ஒரு பல்லி சிற்றினமாகும். இந்தச் சிற்றினம் சீனா மற்றும் தெற்காசியாவில் மட்டுமே காணப்படும் அகணிய உயிரி.  

## சொற்பிறப்பியல்
*ஜெர்டோனி* என்ற சிற்றினப் பெயர் பிரித்தானிய உயிரியலாளர் தாமசு சி. ஜெர்டனின் நினைவாக இடப்பட்டுள்ளது. பொதுவான பெயர்களில் பச்சை வன ஓணான், பச்சை தோட்டப் பல்லி, இந்தோசீன வனப் பல்லி மற்றும் ஜெர்டனின் வன ஓணான் ஆகியவை அடங்கும்.  

## விளக்கம்/அடையாளம்

**உடல் அமைப்பு:** தட்டையான உடலுடன் காணப்படும் இந்த ஓணான் கலோட்டசு மரியா போலக் காணப்படும். முதுகு மற்றும் பக்கவாட்டு செதில்கள் மேல்நோக்கிக் காணப்படும்.  

**வண்ணம்:** முதுகுப்புறம் ஆழ்ந்த பச்சை நிறத்துடன் கூடிய மஞ்சள், ஆரஞ்சு அல்லது பழுப்பு நிறப் புள்ளிகளுடன் காணப்படும். ஆனால் பல சந்தர்ப்பங்களில் சில நொடிகளுக்குத் தன் உடலை அடர் பழுப்புநிறமாக மாற்றும் திறனுடையது.  

**நீளம்:** இது அதிகபட்சமாக 38.5 செ.மீ. நீளம் வரை வளரக்கூடியது. பொதுவாக இதன் சராசரி நீளம் 32 செ.மீ.  

## பரவலும் வாழிடமும்
வங்கதேசம், பூட்டான், சீனா (மே. யுன்னான், ஜிசாங் = திபெத்து) இந்தியா (அசாம் & சில்லாங்கில் உள்ள காசி மலைகள் மற்றும் மியான்மர் ஆகிய பகுதிகளில் காணப்படுகிறது  

நிலப்பரப்பு மற்றும் தாவர சூழ் பகுதிகள் உள்ளிட்ட பல வகையான காடுகளில் காணப்படும். இவை மரமேறுவதில் திறமையானவை. மரங்கள் மற்றும் புதர்களின் மீது வேகமாக நகரும் தன்மையுடையன. இது பகல் நேரத்தில் சுறுசுறுப்பாக உள்ளது.  

## உணவு
பூச்சியுண்ணியான இந்தோ சீன வன ஒணான் பெரும்பாலும் பூச்சிகளை உணவாக உட்கொள்கின்றன. ஆனால் சில நேரங்களில் பறவை-முட்டைகள், குஞ்சுகளையும் தவளையும் உண்ணுகின்றன.  

## இனப்பெருக்கம்
முட்டையிட்டு இனப்பெருக்க செய்யும் இந்த ஓணானின் இனப்பெருக்கக் காலம் ஏப்ரல் மாதத்தில் தொடங்குகிறது. அப்போது ஆண்களின் நெற்றியில் பிரகாசமான நிறம் உருவாகும். இக்காலத்தில் பெண் ஓணான்களைத் துரத்தத் தொடங்குகிறது. பெண் மென்மையான மண்ணில் ஒரு சிறிய குழியினைத் தோண்டி 23 முட்டைகள் வரையிட்டு அடைகாக்கும்.  

## அச்சுறுத்தல்
நஞ்சற்ற இந்த ஓணானால் மனிதருக்கு எவ்வித அச்சுறுத்தலும் இல்லை.
# மேலூர், நீலகிரி


**மேலூர்** (*Melur, Nilgiris*) என்பது இந்தியாவின் தமிழ்நாட்டிலுள்ள நீலகிரி மாவட்டத்தில் இருக்கும் குன்னூர் வட்டத்தில் உள்ள ஓர் ஊராட்சி கிராமமாகும். இது உதகமண்டலத்திலிருந்து தெற்கே 14 கி. மீ. தொலைவிலும், குன்னூரிலிருந்து 13 கி. மீ. தொலைவிலும் மாநிலத் தலைநகரான சென்னையிலிருந்து 505 கி. மீ. தூரத்திலும் அமைந்துள்ளது.  

## மக்கள்தொகை
மேலூரில் மொத்த மக்கள்தொகை 13,244 ஆகும். இங்குள்ள வீடுகளின் எண்ணிக்கை 3944 ஆகும்.
# எல்லனகள்ளி


**எல்லனகள்ளி** (*Yellanahalli*) என்பது தென்னிந்தியாவில் தமிழ்நாடு மாநிலத்தின் நீலகிரி மாவட்டத்தில் அமைந்துள்ள ஒரு சிறிய நகரம் ஆகும். இது குன்னூருக்கு அப்பால் 10 கி. மீ. தொலைவிலும், குன்னூர்-உதகமண்டலம் தேசிய நெடுஞ்சாலை 67-இல் ஊட்டிக்கு 8 கி. மீ. தொலைவிலும் உள்ளது. பன்னாட்டு அளவில் தரப்படுத்தப்பட்ட 'போனி ஊசிகள்' உற்பத்தியாளர்களான ஊசித் தொழில்கள் இந்தியாவில் இங்குதான் உள்ளது. எல்லனகள்ளி அருகே கேத்தி மற்றும் அருவங்காடு என்ற இரண்டு கிராமங்கள் உள்ளன. கேத்தி பள்ளத்தாக்கு எல்லனகள்ளியின் தென்மேற்கில் அமைந்துள்ளது. மேலும் கோடை மற்றும் குளிர்காலத்தில் ஆண்டு முழுவதும் எந்த உச்சநிலையிலும் வராத காலநிலை காரணமாக தென்னிந்தியாவின் சுவிட்சர்லாந்து என்று இப்பகுதி குறிப்பிடப்படுகிறது.
# 14வது சினிமா எக்ஸ்பிரஸ் விருதுகள்


**14வது சினிமா எக்ஸ்பிரஸ் விருதுகள்** (*14th Cinema Express Awards*) என்பது 30, ஏப்ரல், 1994 அன்று வழங்கப்பட்ட விருதுகள் ஆகும். இது 1993 ஆம் ஆண்டு வெளியான தென்னிந்தியத் திரைப்படங்களை கௌரவிக்கும் ஒரு நிகழ்வாகும். இந்த விருதுகள் 12, மார்ச், 1994 அன்று அறிவிக்கபட்டன.  

## தமிழ்
| சிறந்த படம் | கலைப்புலி எஸ். தாணு | *கிழக்குச் சீமையிலே* |  |
| --- | --- | --- | --- |
| சிறந்த இயக்குநர் | பாரதிராஜா | *கிழக்குச் சீமையிலே* |  |
| சிறந்த நடிகை | ராதிகா | *கிழக்குச் சீமையிலே* |  |
| சிறந்த வில்லன் | நெப்போலியன் | *கிழக்குச் சீமையிலே* |  |
| சிறந்த படம் (சிறப்பு விருது) | கே. டி. குஞ்சுமோன் | *ஜென்டில்மேன்* |  |
| சிறந்த நடிகர் (சிறப்பு விருது) | அர்ஜுன் | *ஜென்டில்மேன்* |  |
| சிறந்த நடிகர் | சத்யராஜ் | *வால்டர் வெற்றிவேல்* |  |
| சிறந்த நடிகை (சிறப்பு விருது) | சுகன்யா | *வால்டர் வெற்றிவேல்* |  |
| சிறந்த கதை ஆசிரியர் | வி. சேகர் | *பொறந்த வீடா புகுந்த வீடா* |  |
| சிறந்த உரையாடல் எழுத்தாளர் | கிரேசி மோகன் | *சின்ன மாப்ளே* |  |
| சிறந்த பாடலாசிரியர் | வைரமுத்து | *திருடா திருடா* |  |
| சிறந்த புதுமுக நடிகர் | ஜெயராம் | *கோகுலம்* |  |
| சிறந்த புதுமுக நடிகை | பிரியா ராமன் | *வள்ளி* |  |
| சிறந்த புதுமுக இயக்குநர் | எஸ். ஷங்கர் | *ஜென்டில்மேன்* |  |
| சிறந்த இசையமைப்பாளர் | ஏ. ஆர். ரகுமான் | *ஜென்டில்மேன்* |  |
| சிறந்த ஒளிப்பதிவாளர் | பி. சி. ஸ்ரீராம் | *திருடா திருடா* |  |
| சிறந்த நடன இயக்குநர் | பிரபுதேவா | *ஜென்டில்மேன்* |  |
| சிறந்த சண்டை பயிற்சியாளர் | விக்ரம் தர்மா | *ஜென்டில்மேன்* |  |
| சிறந்த நகைச்சுவை நடிகர் | வடிவேலு | *கிழக்கு சீமையிலே* |  |
| சிறந்த நகைச்சுவை நடிகை | மனோரமா | பல்வேறு |  |
| சிறந்த பின்னணிப் பாடகர் | எஸ். பி. பாலசுப்பிரமணியம் | *எஜமான்* மற்றும் *உழைப்பாளி* |  |
| சிறந்த பின்னணிப் பாடகி | கே. எஸ். சித்ரா | *புருஷ லட்சணம்* |  |
| சிறந்த குழந்தை நட்சத்திரம் | பேபி ஷாமிலி | *தங்க பாப்பா* | } |

## தெலுங்கு
| சிறந்த படம் | எம். எஸ். ராஜு | *போலீஸ் லாக்கப்* |  |
| --- | --- | --- | --- |
| சிறந்த நடிகர் | சிரஞ்சீவி | *முத்தா மேஸ்திரி* |  |
| சிறந்த நடிகை | விஜயசாந்தி | *போலீஸ் லாக்கப்* |  |
| சிறந்த இயக்குநர் | கோடி ராமகிருஷ்ணா | *போலீஸ் லாக்கப்* | } |

## கன்னடம்
| சிறந்த படம் | எஸ். ஏ. கோவிந்தராஜு | *ஆகாஸ்மிகா* |  |
| --- | --- | --- | --- |
| சிறந்த நடிகர் | விஷ்ணுவர்தன் | *ராயரு பண்டரு மேவன மானே* |  |
| சிறந்த நடிகை | மாலாஸ்ரீ | *மாங்கல்ய பந்தனா* |  |
| சிறந்த இயக்குநர் | துவாரகிஷ் | *ராயரு பந்தரு மாவன மனகே* | } |

## மலையாளம்
| சிறந்த படம் | வி. பி. கே. மேனன் | *தேவாசுரம்* |  |
| --- | --- | --- | --- |
| சிறந்த நடிகர் | சுரேஷ் கோபி | *ஏகலவ்யன்* |  |
| சிறந்த நடிகை | மாதவி | *ஆகாஷதூத்து* |  |
| சிறந்த இயக்குநர் | சிபி மலையில் | *ஆகாஷதூத்து* | } |

## என்.ஈ.பி.சி குழும விருதுகள்
| இரசினிகாந்து | "இந்தி படங்களில் இவரது சிறப்பான நடிப்பிற்காகவும், இவர் தயாரித்த வள்ளி படத்தின் வாயிலாக தொழில்நுட்ப வல்லுனர்களின் திறமைகளை வெளிக்கொணர இவர் மேற்கொண்ட முயற்சிகளுக்காகவும்" |  |
| --- | --- | --- |
| பி. ஆர். விஜயலட்சுமி | "*இராவணன்* மற்றும் *என் புருஷன்தான் எனக்கு மட்டும்தான்* ஆகிய படங்களுக்கு ஒளிப்பதிவு செய்ததற்காக" |  |
| வைரமுத்து | "*ரோஜாவில்* தேசிய ஒற்றுமையை வலியுறுத்திய பாடல் வரிகளுக்காக" |  |
| குஷ்பு | "இந்தி படங்கள் தவிர தமிழ், மலையாளம், கன்னடம், தெலுங்கு படங்களில் இவர் ஆற்றிய பங்களிப்புக்காக" | } |
# போக்கிலோசெரசு


**போக்கிலோசெரசு** (*Poekilocerus*) என்பது *பைர்கோமார்பிடே* குடும்பத்தைச் சேர்ந்த வெட்டுக்கிளி பேரினமாகும். ஆப்பிரிக்காவின் வடக்குப் பகுதியிலும், தென்மேற்கு மற்றும் தெற்காசியாவின் வறண்ட அல்லது பகுதி வறண்ட பகுதிகளில் இதன் சிற்றினங்கள் காணப்படுகின்றன.  

இச்சிற்றினத்தின் முதிர்ச்சியடைந்த உயிரினங்கள் சுமார் 3 முதல் 7 செமீ நீளமுடையன. பொதுவாக ஒரே சிற்றினத்தைச் சேர்ந்த ஆண்களை விடப் பெண் பூச்சிகள் அளவில் பெரியவை. இந்தப் பேரினத்தில் மாறுபட்ட எச்சரிக்கை வண்ணங்களைக் கொண்ட அதிக நச்சு சிற்றினங்கள் உருமறைப்பிற்கு ஏற்ற மந்தமான வண்ணங்களைக் கொண்ட இனங்களும் அடங்கும்.  

1. *போக்கிலோசெரசு அரேபிக்கசு* <small>உவரோவ், 1922</small>
1. *போக்கிலோசெரசு பபோனிசு* <small>கிளங், 1832</small> (3 துணையினங்கள்)
1. *போக்கிலோசெரசு கேலோரோபிட்சு* <small>கார்ச், 1888</small>
1. *போக்கிலோசெரசு ஜெனிபிளானசு* <small>குப்தா & சந்திரா, 2016</small>
1. *போக்கிலோசெரசு பிக்டேட்டசு* <small>(பேப்ரிசியசு, 1775)</small> -**மாதிரி இனம்**
# இரும்பு டெட்ராகார்பனைல் ஈரயோடைடு



**இரும்பு டெட்ராகார்பனைல் ஈரயோடைடு** (*Iron tetracarbonyl diiodide*) என்பது FeI<sub>2</sub>(CO)<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இம்மூலக்கூறில் நான்கு கார்பனைல் ஈந்தணைவிகளும் இரண்டு அயோடைடுகளும் உள்ளன. இச்சேர்மம் பெரசு இரும்பின் குறைந்த சுழல் அணைவுச்சேர்மமாகும். எக்சு கதிர் படிகவியல் மூலம் உறுதிப்படுத்தப்பட்டபடி, இரும்பு டெட்ராகார்பனைல் ஈரயோடைடு ஒரேபக்க முப்பரிமாண வேதியியலைக் கொண்டுள்ளது. மேலும் கருப்பு நிறத்தில் திண்மமாகக் காணப்படும் இச்சேர்மம் இருகுளோரோமெத்தேனிலும் தொடர்புடைய கரிம கரைப்பான்களிலும் கரைகிறது.  

## தயாரிப்பு
1940 ஆம் ஆண்டில் ஐபரும் விர்சுங்கும் முதன்முதலில் அறிக்கை செய்த ஒரு செயல்முறையைப் பின்பற்றி, இரும்பு பெண்டாகார்பனைலுடன் மூலக்கூறு அயோடினைச் சேர்த்து வினைபுரியச் செய்து இரும்பு டெட்ராகார்பனைல் ஈரயோடைடு தயாரிக்கப்படுகிறது:  

:Fe(CO)<sub>5</sub> + I<sub>2</sub> → FeI<sub>2</sub>(CO)<sub>4</sub> + CO  

இரும்பு டெட்ராகார்பனைல் ஈரயோடைடு ஒன்று அல்லது இரண்டு CO ஈந்தணைவிகளின் இடப்பெயர்ச்சியுடன் பல்வேறு இலூயிசு காரங்களுடன் வினைபுரிகிறது.
# காட்மியம் செலீனேட்டு



**காட்மியம் செலீனேட்டு** (Cadmium selenate) என்பது CdSeO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  

## தயாரிப்பு
காட்மியம் ஆக்சைடுடன் செலீனிக் அமிலத்தைச் சேர்த்து வினைபுரியச் செய்தால் காட்மியம் செலீனேட்டு உருவாகும். விளைபொருளில் ஒற்றை நீரேற்றும் இருநீரேற்றும் சேர்ந்து கலவையாகக் கிடைக்கும். இருநீரேற்று Pbca (எண். 61) என்ற இடக்குழுவுடன் செஞ்சாய்சதுரப் படிக அமைப்பில் காணப்படுகிறது.
# சபா தாயக ஒற்றுமை கட்சி



**சபா தாயக ஒற்றுமை கட்சி** (ஆங்கிலம்: *Homeland Solidarity Party Sabah*; மலாய்: *Parti Solidariti Tanah Airku*) (**STAR**) என்பது மலேசியாவின் சபா மாநிலத்தில் உள்ள ஓர் அரசியல் கட்சியாகும். ஜோசப் பைரின் கித்திங்கானின் சகோதரர் ஜெப்ரி கித்திங்கான் என்பவரால் 1 சூலை 2016 அன்று இந்தக் கட்சி நிறுவப்பட்டது.  

2016-இல், சபா மாநிலத்தில் நிறுவப்பட்ட ஐக்கிய சபா கூட்டணியின் *(United Sabah Alliance) (USA)* நான்கு உறுப்புக் கட்சிகளில் சபா தாயக ஒற்றுமை கட்சியும் ஒன்றாகும்.  

## பொது
அந்தக் காலக் கட்டத்தில் (2016), சபா மாநிலத்தில் நிறுவப்பட்ட **ஐக்கிய சபா கூட்டணி** (United Sabah Alliance) அமைப்பின் இதர கட்சிகள்:  

- சபா ஐக்கிய கூட்டணி - *(United Alliance of Sabah)* (**UAOS**) 2018
- சபா மக்கள் கூட்டணி - *(Gabungan Rakyat Sabah)* (**GRS**) 2020
- சபா காகாசான் மக்கள் கட்சி *(Parti Gagasan Rakyat Sabah)* (**GAGASAN**) 2013
- சபா முற்போக்கு கட்சி *(Sabah Progressive Party)* (**SAPP**)
- ஐக்கிய சபா கட்சி *(United Sabah Party)* (**PBS**)

## வரலாறு
2018 சபா மாநிலத் தேர்தலுக்குப் பிறகு, சபா தாயக ஒற்றுமை கட்சி பாரிசான் நேசனல் கூட்டணியுடன் இணைந்து சபா மாநில அரசாங்கத்தை அமைத்தது. இருப்பினும், பாரிசான் நேசனல் மாநிலச் சட்டமன்ற உறுப்பினர்கள் பலர் வெளியேறி, சபா பாரம்பரிய கட்சிக்கு *(Parti Warisan Sabah)* தங்கள் ஆதரவை வழங்கியதால், மாநில அரசாங்கம் அதிகாரத்தை இழந்தது.  

பின்னர் பாக்காத்தான் அரப்பான் கூட்டணியின் ஆதரவுடன் பாரிசான் நேசனல் அரசாங்கம் மாற்றப்பட்டது. சபா தாயக ஒற்றுமை கட்சி, பின்னர் சபா மக்கள் கூட்டணியின் *(GRS)* ஒரு பகுதியாக மீண்டும் ஆட்சிக்கு வந்தது.  

## சேவை

ஐக்கிய நாடுகள் அவை, யுனெஸ்கோ மூலமாகவும்; மற்றும் அனைத்து வரலாற்று ஆவணங்கள் மூலமாகவும் சபா மக்களின் உரிமைகளை இந்தக் கட்சி தீவிரமாக ஆய்வுகள் செய்து பாதுகாத்து வருகிறது.  

## நிலைப்பாடு

2022-ஆம் ஆண்டு, பாக்காத்தான் அரப்பான் கூட்டணியின் தலைமையிலான மத்திய கூட்டணி ஒற்றுமை அரசாங்கத்தை சபா மக்கள் கூட்டணி ஆதரிக்க முடிவு செய்தது. அதனைத் தொடர்ந்து, பெரிக்காத்தான் நேசனல் எதிர்க்கட்சிக் கூட்டணியில் இருந்து டிசம்பர் 5, 2022 அன்று சபா தாயக ஒற்றுமை கட்சி வெளியேறியது. அடுத்தக் கட்டமாக சபா முற்போக்கு கட்சியும் *(Sabah Progressive Party - SAPP)* கட்சியும் பெரிக்காத்தான் நேசனல் எதிர்க்கட்சிக் கூட்டணியில் இருந்து வெளியேறியது.  

## தேர்தல் முடிவுகள்
### மலேசியப் பொதுத் தேர்தல் 2022

| மாநிலம் | # | தொகுதி | உறுப்பினர் | கட்சி |
| --- | --- | --- | --- | --- |
| P180 | கெனிங்காவ் | ஜெப்ரி கித்திங்கான் | STAR |  |
| மொத்தம் | } |  |  |  |
# காட்மியம் நைட்ரைடு


:3Cd(NH<sub>2</sub>)<sub>2</sub> -> Cd<sub>3</sub>N<sub>2</sub> + 4 NH<sub>3</sub>  

210 பாகை செல்சியசு வெப்பநிலையில் காட்மியம் அசைடும் வெப்பச்சிதைவுக்கு உட்பட்டு காட்மியம் நைட்ரைடு உருவாகிறது.  

## பண்புகள்
காட்மியம் நைட்ரைடு கருப்பு நிற திடப்பொருளாகும். நீர் மற்றும் காற்றுடன் தொடர்பு கொள்ளும்போது இது சிதைகிறது. நீர்த்த அமிலங்கள் அல்லது காரங்களுடன் வினைபுரியும் போது காட்மியம் நைட்ரைடு வெடிக்கும். மாங்கனீசு(III) ஆக்சைடு கட்டமைப்பின் தலைகீழ் வடிவப் படிகவடிவத்தில் காட்மியம் நைட்ரைடு உள்ளது. இதன் அணிக்கோவை மாறிலி a = 1079 பைக்கோமீட்டர்களாகும்.
# 3-(முப்புளோரோமெத்தில்)அனிலின்



**3-(முப்புளோரோமெத்தில்)அனிலின்** (*3-(Trifluoromethyl)aniline*) என்பது CF<sub>3</sub>C<sub>6</sub>H<sub>4</sub>NH<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அறியப்பட்டுள்ள மூன்று முப்புளோரோமெத்தில் அனிலின் மாற்றியங்களில் இதுவும் ஒன்றாகும். அரோமாட்டிக்கு அமீன்களாக வகைப்படுத்தப்படும் இவ்வகைச் சேர்மங்கள் நிறமற்ற நீர்மங்களாகும். இவற்றொடு தொடர்புடைய இருமெத்திலமினோ வழிப்பெறுதிகளும் அறியப்படுகின்றன.
# தெனோம் மக்களவைத் தொகுதி


தெனோம் மக்களவைத் தொகுதி 1994-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  

1995-ஆம் ஆண்டில் இருந்து தெனோம் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.  

## தெனோம் மாவட்டம்

தெனோம் மாவட்டம் என்பது சபா மாநிலம், உட்பகுதி பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் தெனோம் நகரம். தெனோம் நிலப்பகுதி, முன்னர் காலத்தில் போர்ட் பர்ச் (*Fort Birch*) என்று அழைக்கப்பட்டது. பிரித்தானிய வடக்கு போர்னியோ நிறுவனத்தின் ஆளுநர் உட்போர்ட் பர்ச் (*North Borneo Governor Woodford Birch*) என்பவரின் பெயர் அந்த நகருக்கு வைக்கப்பட்டது.  

1904-ஆம் ஆண்டில் தெனோம் தொடருந்து நிலையத்தில் இருந்து பியூபோர்ட் தொடருந்து நிலையம் , மெலாலாப் தொடருந்து நிலையம்; ஆகிய நிலயங்களுக்கு வடக்கு போர்னியோ தொடருந்து பாதை (*North Borneo Railway Line*) முடிந்ததைத் தொடர்ந்து, போர்ட் பர்ச் என்பது "தெனோம்" என மறுபெயரிடப்பட்டது.  

### தெனோம் நகரம்

தெனோம் நகரம், கோத்தா கினபாலுவில் இருந்து தெற்கே 176 கி.மீ. தொலைவிலும்; சபாவின் பிரபலமான இடங்களில் ஒன்றான லோங் பாசியா (*Long Pasia*) நகரில் இருந்து வடக்கே 145 கி.மீ. தொலைவிலும் அமைந்துள்ளது.  

## தெனோம் மக்களவைத் தொகுதி

| தெனோம் நாடாளுமன்ற உறுப்பினர்கள் (1995 - 2023) |  |  |  |  |
| --- | --- | --- | --- | --- |
| 9-ஆவது மக்களவை | P158 | 1995-1999 | ராதன் மாலே
*(Raden Malleh)* | **** |
| 10-ஆவது மக்களவை | 1999-2004 | ரிசால்மான் அப்துல்லா
*(Rizalman Abdullah)* | ****
<small></small> |  |
| 11-ஆவது மக்களவை | P181 | 2004-2008 | ரயிமி உங்கி
''(Raime Unggi) |  |
| 13-ஆவது மக்களவை | 2013-2018 |  |  |  |
| 14-ஆவது மக்களவை | 2018-2022 | நூரித்தா சுவால்
*(Noorita Sual)* | ****
<small></small> |  |
| 15-ஆவது மக்களவை | 2022–தற்போது வரையில் | ரிதுவான் ருபின்
*(Riduan Rubin)* | **சுயேச்சை** | } |

## தேர்தல் முடிவுகள்
# எம். என். கோவிந்தன் நாயர்


**எம். என். கோவிந்தன் நாயர்** (*M. N. Govindan Nair*) (10 டிசம்பர் 1910-27 நவம்பர் 1984) பிரபலமாக எம். என் என்று அழைக்கப்படும் இவர் இந்தியாவின் கேரள மாநிலத்தின் பத்தனம்திட்டா மாவட்டத்திலுள்ள பந்தளம் என்ற இடத்தில் பிறந்த பொதுவுடைமை அரசியல்வாதி ஆவார். இவர் **“கேரளாவின் குருசேவ்”** என்று அழைக்கப்படுகிறார்.  

## அரசியல் வாழ்க்கை
பட்டோம் பகுதியில் அமைக்கப்பட்டுள்ள நாயரின் சிலை]]  
எம். என். அந்த பகுதியில் நடைபெற்ற சாதி எதிர்ப்பு போராட்டங்களில் தன்னை ஈடுபடுத்திக் கொண்டு தனது பொது வாழ்க்கையைத் தொடங்கினார். தனது ஆரம்ப நாட்களில் நாயர் சமூகச் சங்கத்துடனும் தொடர்பிலிருந்தார்.  

எம். என். கோவிந்தன் நாயர், சேவா கிராமம் சென்று ஜவகர்லால் நேரு உட்பட பல தேசியத் தலைவர்களைச் சந்தித்து தனது அரசியல் வாழ்க்கையில் ஊக்கத்தை பெற்றார். கேரளாவில் பொதுவுடமை இயக்கத்தில் சேர்ந்த இவர் பின்னர் இந்தியப் பொதுவுடைமைக் கட்சியின் முன்னணி தலைவர்களில் ஒருவராக இருந்தார்.  

இந்தியப் பொதுவுடமைக் கட்சியின் பொதுச் செயலாளராக இருந்த நாயர், இவரது பணிக்காலத்தின் கீழ் கேரளாவில் 1957இல் நடைபெற்ற பொதுத் தேர்தலில் கட்சி ஆட்சிக்கு வந்தது. நம்பூதிரிப்பாடு முதல் முதல்வரானார். 1964இல் கட்சி பிரிந்தபோது கோவிந்தன் நாயர் இந்தியப் பொதுவுடமைக் கட்சியிலேயே இருந்தார். நாடாளுமன்ற உறுப்பினராக இருந்த இவர் கேரளாவின் அமைச்சராகவும் பணியாற்றினார். 1967ஆம் ஆண்டு பொதுத் தேர்தலில் புனலூர் தொகுதியிலிருந்து கேரள சட்டப்பேரவைக்குத் தேர்ந்தெடுக்கப்பட்ட இவர், 1971ஆம் ஆண்டு பொதுத்தேர்வில் சடையமங்கலம் தொகுதியிலிருந்து மீண்டும் சட்டப்பேரவைக்குத் தேர்ந்தெடுக்கப்பட்டார். 1970 அக்டோபர் 4 முதல் 1977 மார்ச் 25 வரை செ. அச்சுத மேனன் அரசாங்கத்தில் நான்காவது கேரள சட்டபேரவையில் விவசாயம், போக்குவரத்து, மின்சாரம் மற்றும் வீட்டுவசதி போன்ற துறைகளுக்கு பொறுப்பு வகித்தார்.  

## அரசியல்
கேரளாவில் பல தீவிரமான மற்றும் முற்போக்கான கொள்கைகள் மற்றும் சட்டங்களை இயற்றுவதில் நாயர் முக்கியப் பங்கு வகித்தார்.  

1972 ஆம் ஆண்டில் வீடில்லாதவர்களுக்கு வீட்டுவசதி வழங்குவதை நோக்கமாகக் கொண்ட ‘இலட்சம் வீடு’ என்ற வீட்டுத் திட்டத்தைத் தொடங்குவதற்கு எம். என் பொறுப்பாக இருந்தார். இவரை கௌரவிக்கும் வகையில், இந்த திட்டம் இப்போது இவரது பெயரால் அழைக்கப்படுகிறது.  

ஐக்கிய முன்னணி அரசின் ஒரு பகுதியாக இருந்தபோது, கேரள தனியார் காடு (உடை மற்றும் ஒதுக்கீடு) சட்டம், 1971, மலபார் பிராந்தியத்தில் உள்ள தனியார் காடுகளை தேசியமயமாக்கியது. 1969 கேரள நிலச் சீர்திருத்தங்கள் (திருத்தச் சட்டம்) போன்ற சட்டங்களை இவர் முன்வைத்தார்.
# என். இ. பலராம்


**என். இ. பலராம்** (*N. E. Balaram*) (20 நவம்பர் 1919-16 ஜூலை 1994) இந்திய மாநிலமான கேரளாவின் பொதுவுடைமை இயக்கத்தின் நிறுவனத் தலைவர்களில் ஒருவர். இவர் ஒரு மார்க்சிய சித்தாந்தவாதியாகவும், இந்திய தத்துவ அறிஞராகவும் அறியப்பட்டார். மேலும் மலையாளத்தில் நன்கு அறியப்பட்ட இலக்கிய விமர்சகரான இவர் கேரளாவில் பொதுவுடைமை இயக்கத்தின் வரலாறு குறித்து எழுதினார். வரலாறு, மெய்யியல், அரசியல் மற்றும் இலக்கியம் ஆகியவற்றில் பல படைப்புகளையும் இவர் எழுதியுள்ளார்.  

இவர் உலக இலக்கியத்தின் ஆர்வமுள்ள வாசகராகவும், மலையாள இலக்கியத்தின் விமர்சகராகவும் இருந்தார். பொருளாதாரம், இயற்பியல், வரலாறு, தத்துவம், அரசியல் மற்றும் தொல்லியல் உள்ளிட்ட பல்வேறு தலைப்புகளில் பல புத்தகங்களை எழுதியுள்ளார். ஒருமுறை, அவர் பாளி மொழி நிபுணர் என்பதை முழுமையாக அறிந்த விஜயநகரத்தில் அகழ்வாராய்ச்சி நடத்திய தொல்லியல் ஆராய்ச்சியாளர்கள் குழுவுக்கு உதவ ஆந்திரப் பிரதேச முதலமைச்சரால் அழைக்கப்பட்டார். தனது கடைசி நாட்களில் பாரதிய ஜனதா கட்சியின் இந்துத்துவா கொள்கைகளை கடுமையாக எதிர்த்தார். மேலும் அவர்களின் நடவடிக்கைகளுக்கு எதிராக புத்தகங்களையும் கட்டுரைகளையும் எழுதினார். இவரது குரல் எப்போதும் மதிப்புமிக்க மற்றும் உண்மையான தகவல்களையும் தெளிவான பகுப்பாய்வையும் கொண்டிருப்பதால் எதிரிகளால் கூட கேட்கப்பட்டது.  

## இறப்பு
பலராம், ஜூலை 16,1994 அன்று தனது 75 வயதில் மாரடைப்பால் இறந்தார். இவருக்கு ஒரு மனைவி மற்றும் நான்கு குழந்தைகள் இருந்தனர். இவரது மகள் கீதா நசீர், இந்தியப் பொதுவுடைமைக் கட்சி அரசியல்வாதியும், பத்திரிகையாளரும் மற்றும் எழுத்தாளரும் ஆவார்.
# ஜமீலா பிரகாசம்


**ஜமீலா பிரகாசம்** (*Jameela Prakasam*) ஓர் இந்திய அரசியல்வாதியாவார். இவர் 13வது கேரள சட்டப்பேரவை உறுப்பினராக இருந்தார். இவர் ஜனதா தளம் (சமயச்சார்பற்ற) கட்சியின் உறுப்பினராக கோவளம் தொகுதியை பிரதிநிதித்துவப்படுத்தினார்.  

## தொழில் வாழ்க்கை
1972 ஆம் ஆண்டில் கேரளப் பல்கலைக்கழக மாணவர் அமைப்பின் துணைத் தலைவராக அரசியலில் நுழைந்தார். திருவனந்தபுரம் கிளையில் உள்ள திருவாங்கூர் ஸ்டேட் வங்கியின் துணைப் பொது மேலாளராக பணியாற்றினார். மார்ச் 2011 இல், இவர் தானாக முன்வந்து சேவையிலிருந்து ஓய்வு பெற்று முழுநேர அரசியல்வாதியாகவும் ஆர்வலராகவும் ஆனார்.  

## சொந்த வாழ்க்கை
ஜமீலா, 1957 ஆம் ஆண்டு மே மாதம் 19 ஆம் தேதி ஆர். பிரகாசம் மற்றும் லில்லி பிரகாசம் ஆகியோரின் மகளாகப் பிறந்தார். இவர் முனைவர் நீலலோகிததாசன் நாடார் என்பவரை மணந்தார். இவர்களுக்கு இரண்டு மகள்கள் உள்ளனர். இவரது மூத்த மகள் தீப்தி தலைமைச் செயலகத்தில் பணிபுரிகிறார். விக்ரம் சாராபாய் விண்வெளி மையத்தில் பணிபுரிந்த இளம் விஞ்ஞானியான இவரது இளைய மகள் திவ்யா 2010 ஆகஸ்ட் 29 அன்று தற்கொலை செய்து கொண்டார்.
# டெட்ராகுளோரோயெத்திலீன் ஆக்சைடு



**டெட்ராகுளோரோயெத்திலீன் ஆக்சைடு** (*Tetrachloroethylene oxide*) என்பது C<sub>2</sub>Cl<sub>4</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஆலசனேற்றம் அடைந்த எப்பாக்சைடு சேர்மமான இது பெர்குளோரோயெத்திலீன் ஆக்சைடு, டெட்ராகுளோரோ ஆக்சிரேன் என்ற பெயர்களாலும் இச்சேர்மம் அடையாளப்படுத்தப்படுகிறது. எத்திலீன் ஆக்சைடின் பெர்குளோரினேற்றம் அடைந்த ஒப்புமையாகக் கருதப்படும் இச்சேர்மம் டெட்ராகுளோரோயெத்திலீன் வளர்சிதைமாற்ற வேதிப்பொருளாக முன்மொழியப்படுகிறது. டெட்ராகுளோரோயெத்திலீன் ஆக்சைடு மிகவும் நிலைப்புத்தன்மை கொண்டது ஆனால் அதிக வெப்பநிலையில் முக்குளோரோ அசிட்டைல் குளோரைடு சேர்மமாக மறுசீரமைக்கப்படுகிறது.  

## தயாரிப்பு
முதன்முதலில் ஆங்கில வேதியியலாளர் பிரடெரிக்கு வில்லியம் கிர்க்பிரைடு 1940 ஆம் ஆண்டில் டெட்ராகுளோரோயெத்திலீன் ஆக்சைடு சேர்மத்தை தயாரித்தார். டெட்ராகுளோரோயெத்திலீனில் உள்ள குளோரினுடன் ஆக்சிசனை சேர்த்து இக்கலவையை புற ஊதா ஒளிக்கு வெளிப்படுத்துவதன் மூலம் பிரடெரிக்கு வில்லியம் இதை தயாரித்தார்.  

டெட்ராகுளோரோயெத்திலீனை புற ஊதா ஒளியின் கீழ் நேரடியாக ஆக்சிசனேற்றம் செய்தும் டெட்ராகுளோரோயெத்திலீன் ஆக்சைடு தயாரிக்கப்படுகிறது.  

## வினைகள்
பெரும்பாலான எப்பாக்சைடுகள் பலபடியாவது போல, டெட்ராகுளோரோயெத்திலீன் ஆக்சைடு பலபடியாகாது.  

பாதரசம்(II) குளோரைடு வினையூக்கியின் முன்னிலையில் டெட்ராகுளோரோயெத்திலீன் ஆக்சைடு மெத்தனாலுடன் வினைபுரிகிறது. இவ்வினையில் மெத்தில்முக்குளோரோ அசிட்டேட்டும் ஐதரசன் குளோரைடும் உருவாகின்றன:  

:C<sub>2</sub>Cl<sub>4</sub>O + CH<sub>3</sub>OH -> CH<sub>3</sub>O(CO)CCl<sub>3</sub> + HCl  

மெத்தனாலிக் பொட்டாசியம் ஐதராக்சைடுடன் டெட்ராகுளோரோயெத்திலீன் ஆக்சைடு வினைபுரிந்து பொட்டாசியம் ஆக்சலேட்டைக் கொடுக்கிறது. இது நீர்த்த அமிலம் அல்லது காரக் கரைசல்களால் மெதுவாக சிதைந்து, கார்பன் மோனாக்சைடு, கார்பன் டை ஆக்சைடு மற்றும் ஐதரசன் குளோரைடு ஆகியவற்றைக் கொடுக்கிறது. இடைநிலை ஆக்சாலில் குளோரைடு மேலும் சிதைவடைவது இதற்கு காரணமாக இருக்கலாம்.  

## இதையும் காண்க
- குளோரோயெத்திலீன் ஆக்சைடு
# பேதோங்தான் சினவத்ரா


**பேதோங்தான் சினவத்ரா** (*Paetongtarn Shinawatra*, ; Phaethongthan Chinnawat; பிறப்பு: 21 ஆகத்து 1986) என்பவர் தாய்லாந்து அரசியல்வாதியும் தொழிலதிபரும் ஆவார். இவர் 2024 ஆகத்து முதல் தாய்லாந்துப் பிரதமராகப் பதவியில் உள்ளார். 2023 ஆம் ஆன்டு முதல் புவா தாய் கட்சித் தலைவராகவும் இருந்து வருகிறார். சினவத்ரா அரசியல் குடும்பத்தின் ஓர் உறுப்பினரான இவர், 2001 முதல் 2006 வரை பிரதமராகப் பணியாற்றிய தக்சின் சினவத்ராவின் இளைய மகளும், 2011 முதல் 2014 வரை பிரதமராக இருந்த யிங்லக் சினவத்ராவின் மருமகளும் ஆவார். தாய்லாந்து வரலாற்றில் மிக இளம் வயதில் பிரதமராக பதவியேற்றவரும், இரண்டாவது பெண் பிரதமரும் ஆவார்.  

2024 ஆகத்து 14 அன்று தாய்லாந்தின் அரசியலமைப்பு நீதிமன்றத்தால் சிரெத்தா தவசின் பிரதமர் பதவியில் இருந்து நீக்கப்பட்டதைத் தொடர்ந்து, அவருக்குப் பின் பேதோங்தான் சினவத்ரா புவா தாய் கட்சியால் பரிந்துரைக்கப்பட்டார். அவரது நியமனம் ஆகத்து 16 அன்று நாடாளுமன்றத்தால் அங்கீகரிக்கப்பட்டது.
# இலிங்கபுரம்



**இலிங்கபுரம்** (Lingapuram) என்பது இந்திய மாநிலமான ஆந்திராவின் பாலநாடு மாவட்டத்தில் உள்ள ஒரு கிராமமாகும். இக்கிராமம் குண்டூர் வருவாய் பிரிவின் அமராவதி மண்டலத்தில் அமைந்துள்ளது. இலிங்கபுரம் கிராமம் ஆந்திரப் பிரதேச தலைநகர் மண்டலத்தின் ஒரு பகுதியாக ஆந்திரப் பிரதேச தலைநகர் மண்டல மேம்பாட்டு ஆணையத்தின் அதிகார வரம்பின் கீழ் செயல்படுகிறது.  

## புவியியல்
இலிங்கபுரம் அமராவதி மண்டல தலைமையகத்தின் தென்மேற்கில், 16.45 °வ 80.37 °கி/ என்ற அடையாள ஆள்கூறுகளில் 582 எக்டேர் (1,440 ஏக்கர்) பரப்பளவில் பரவியுள்ளது.  

## மக்கள்தொகை
2011 ஆம் ஆண்டு மேற்கோள்ளப்பட்ட இந்திய மக்கள் தொகை கணக்கெடுப்பின்படி, இலிங்கபுரத்தின் மக்கள் தொகை 4,068 ஆகும். அப்போதைய மொத்த மக்கள் தொகையில், 2,008 ஆண்களும் 2,058 பெண்களும் இருந்தனர். பாலின விகிதம் 1000 ஆண்களுக்கு 1026 பெண்கள் என்ற விகிதத்தில் இருந்தது. 0 முதல் 6 வயதுக்குட்பட்டவர்களாக 480 குழந்தைகள் இருந்தனர். குழந்தைகள் பாலின விகிதம் 1000 சிறுவர்களுக்கு 959 சிறுமிகள் என்ற அளவிலும் சராசரி கல்வியறிவு விகிதம் 2,041 கல்வியறிவு பெற்றவர்களுடன் 56.95% ஆக இருந்தது.  

## அரசும் அரசியலும்
இலிங்கபுரம் கிராமம் பஞ்சாயத்து ராச்சு நிறுவனங்களின் இடைநிலை மட்டத்தில் *அமராவதி மண்டல் பரிசத்தால்* நிர்வகிக்கப்படுகிறது.  

## கல்வி
2018 -2019 ஆம் கல்வியாண்டிற்கான பள்ளி தகவல் அறிக்கையின்படி, இலிங்கபுரம் கிராமத்தில் மொத்தம் 4 ஊராட்சி ஒன்றியங்கள் இருந்தன.
# சிறீ பொட்டி சிறீராமுலு பேருந்து நிலையம்



**சிறீ பொட்டி சிறீராமுலு பேருந்து நிலையம்** (*Sri Potti Sriramulu bus station*) ஆந்திரப் பிரதேசத்தின் மேற்கு கோதாவரி மாவட்டத்தில் உள்ள 46 மண்டலங்களில் ஒன்றான பாலகொல்லு நகரத்தில் அமைந்துள்ளது. இப்பேருந்து நிலையம் ஆந்திர பிரதேச மாநில சாலை போக்குவரத்து கழகத்திற்கு சொந்தமானதாகும். மாவட்டத்தில் உள்ள முக்கிய பேருந்து நிலையங்களில் இதுவும் ஒன்றாகும். மாவட்டத்தில் உள்ள அனைத்து நகரங்கள், கிராமங்கள் மற்றும் மாநிலத்திற்கு அருகிலுள்ள நகரங்களுக்கும் இங்கிருந்து பேருந்து சேவைகள் உள்ளன.  

## படக்காட்சியகம்
# பரமகன்ச மண்டலி


**பரமகன்ச மண்டலி** (*Paramahansa Mandali*) என்பது 1849 ஆம் ஆண்டில் பம்பாயில் நிறுவப்பட்ட ஒரு இரகசிய சமூக-மதக் குழுவாகும், மேலும் இது 1844 ஆம் ஆண்டில் சூரத்தில் கண்டுபிடிக்கப்பட்ட மானவ் தர்ம சபாவுடன் நெருக்கமான தொடர்பையுடையது. இது துர்காராம் மெஹ்தாஜி, தடோபா பாண்டுரங் மற்றும் அவரது நண்பர்கள் குழுவால் தொடங்கப்பட்டது. மானவ் தர்ம சபாவை விட்டு வெளியேறிய பிறகு தடோபா பாண்டுரங் இந்த அமைப்பின் தலைமையை ஏற்றார். 1848 ஆம் ஆண்டில் மானவ் தர்ம சபாவிற்காக தர்ம விவேச்சனிலும், பரமஹன்ச மண்டலிக்காக "பரமஹன்ஸிக் பிரம்ம்யாதர்மாவிலும்" தனது கொள்கைகளை கோடிட்டுக் காட்டினார். இது ஒரு இரகசிய சமூகமாக செயல்பட்டது.1860-ஆம் ஆண்டில் அதன் இருப்பு வெளிப்படுத்தப்பட்டது அதன் அழிவை விரைவுபடுத்தியது என்று நம்பப்படுகிறது.  

இது 1849 ஆம் ஆண்டில் நிறுவப்பட்ட மகாராட்டிராவின் முதல் சமூக-மத அமைப்பாகும். இந்த மாண்ட்லியின் நிறுவனர்கள் ஒரே கடவுளை நம்பினர். இவர்கள் முதன்மையாக சாதி விதிகளை மீறுவதில் ஆர்வமாக இருந்தனர். இவர்களின் கூட்டங்களில் தாழ்த்தப்பட்ட சாதியினரால் சமைக்கப்பட்ட உணவை உறுப்பினர்கள் எடுத்துக் கொண்டனர். பெண்கள் கல்வி மற்றும் விதவை மறுமணத்தையும் மண்டலி ஆதரித்தது.
# தாமிரம் சாலிசிலேட்டு



**தாமிரம் சாலிசிலேட்டு** (*Copper salicylate*) என்பது தாமிரம்(II) அயனியும் சாலிசிலேட்டும் சேர்ந்த சேர்மங்களைக் குறிக்கும். தாமிரம் சாலிசிலேட்டு பல சேர்மங்களைக் கொண்ட கலவைகளின் வரம்பை விவரிக்கிறது. அவை பொதுவாக நீல நிறத்தில் இருக்கும். எளிய தாமிர சாலிசிலேட்டு இனங்களில் பின்வருவன அடங்கும்:  

:*Cu(O<sub>2</sub>C<sub>6</sub>H<sub>4</sub>OH)<sub>2</sub>(H<sub>2</sub>O)<sub>2</sub>·H<sub>2</sub>O  

:*Cu<sub>2</sub>(2O<sub>2</sub>C<sub>6</sub>H<sub>4</sub>OH)<sub>4</sub>(H<sub>2</sub>O)<sub>2</sub>·L) (L = பலதரப்பட்ட கரைப்பான்)  

தாமிர(II) சாலிசிலேட்டுகளின் பல கூட்டுசேர் பொருள்கள் அமீன்கள் மற்றும் நேரியல்-பல்லினவளைய ஈந்தணைவிகளுடன் அறியப்படுகின்றன.
# தம்பட்டி


**தம்பட்டி** (*Thambatty*) என்பது இந்தியாவின் தமிழ்நாட்டில் உள்ள உதகமண்டத்திலிருந்து 11 கி. மீ. தொலைவில் உள்ள ஒரு மலைக் கிராமமாகும். இது மலைகள் மற்றும் தேயிலைத் தோட்டங்களால் சூழப்பட்டுள்ளது. நல்ல பயிர்களைக் கொண்ட தேயிலைத் தோட்டங்கள், செம்புற்று வயல்கள் மற்றும் காய்கறி சாகுபடி தோட்டங்கள் இந்த கிராமத்தில் உள்ளன. இயற்கைக்கு அழகு மிகுந்த இங்குத் திரைப்பட படப்பிடிப்புகள் பல நடந்துள்ளன.  

கிராமத்தின் மையப்பகுதியில் கோவில்கள் உள்ளன. ஒவ்வொரு ஆண்டும் மக்கள் தம்பட்டியில் வசந்தகால திருவிழாவான மாரியம்மன் கோவிலில் ஹப்பாவைக் கொண்டாடுகிறார்கள். கல்வி மற்றும் வேலைக்காக இந்தியாவிலும் உலகிலும் சிதறிக்கிடந்த தம்பட்டியினர் இந்த திருவிழாவைக் கொண்டாடத் திரும்புகின்றனர். வழிபாடு மற்றும் கடவுளின் ஆசீர்வாதங்களுக்குப் பிறகு, இந்த ஹப்பா படுகா பாடல்கள், மசுதி படகா நடனம், படகா நாடகம், சுவையான உணவு மற்றும் பானங்கள் மற்றும் சமுதாய விழாவாகக் கொண்டாடுகின்றனர். வீட்டில் தயாரிக்கப்படும் உணவுகளான "துபடிட்டு" (மைதா மற்றும் நெய்யில் தயாரிக்கப்படும் "ரவா லட்டு", கலவை, வடை பாயசம் போன்றவை) இந்த திருவிழாவின் போது சிறப்பு வாய்ந்தவை.  

## கல்வி

- ஊராட்சி ஒன்றிய நடுநிலைப் பள்ளி
# பென்சியாங்கான் மக்களவைத் தொகுதி


|-  
| 12-ஆவது மக்களவை || 2008-2013 || rowspan=2| ஜோசப் குரூப்  
*(Joseph Kurup)*  
|-  
| 13-ஆவது மக்களவை || 2013-2018  
|-  
| | 14-ஆவது மக்களவை || 2018 || | ஆர்தர் ஜோசப் குரூப்  
*(Arthur Joseph Kurup)*  
|-  
|2018-2020  
|bgcolor= | ****  
|-  
|2020–2022  
| | ****  
<small></small>}}  
|-  
| 15-ஆவது மக்களவை || 2022–தற்போது வரையில்  
|}  

## தேர்தல் முடிவுகள்
# கன்னோஜ் மக்களவைத் தொகுதி



**கன்னோஜ் மக்களவைத் தொகுதி** (*Kannauj Lok Sabha constituency*) என்பது உத்தரப்பிரதேசத்தில் உள்ள 80 மக்களவை தொகுதிகளுள் ஒன்றாகும்.  

## சட்டமன்றப் பிரிவுகள்
| 196 | சிப்ரமோ | கன்னாஜ் | அர்ச்சனா பாண்டே | பாஜக |
| --- | --- | --- | --- | --- |
| 197 | திர்வா | கைலாஷ் சிங் ராஜ்புத் | பாஜக |  |
| 198 | கன்னௌஜ் (ப.இ.) | அசிம் அருண் | பாஜக |  |
| 202 | பிதூனா | ஔரையா | ரேகா வர்மா | சக |
| 205 | ரசுலாபாத் (SC) | கான்பூர் தேஹத் | பூனம் சங்கவர் | பாஜக |

## நாடாளுமன்ற உறுப்பினர்கள்
| 1967 | ராம் மனோகர் லோகியா | சம்யுக்தா சோசலிச கட்சி |  |
| --- | --- | --- | --- |
| 1971 | சத்ய நாராயண் மிசுரா | இந்திய தேசிய காங்கிரசு |  |
| 1977 | ராம் பிரகாசு திரிபாதி | ஜனதா கட்சி |  |
| 1980 | சோட்டே சிங் யாதவ் | மதச்சார்பற்ற ஜனதா கட்சி |  |
| 1984 | சீலா தீக்சித் | இந்திய தேசிய காங்கிரசு |  |
| 1989 | சோட்டே சிங் யாதவ் | ஜனதா தளம் |  |
| 1991 | ஜனதா கட்சி |  |  |
| 1996 | சந்திர பூசண் சிங் | பாரதிய ஜனதா கட்சி |  |
| 1998 | பிரதீப் யாதவ் | சமாஜ்வாதி கட்சி |  |
| 1999 | முலாயம் சிங் யாதவ் |  |  |
| 2000^ | அகிலேஷ் யாதவ் |  |  |
| 2004 |  |  |  |
| 2009 |  |  |  |
| 2012^ | திம்பிள் யாதவ் |  |  |
| 2014 |  |  |  |
| 2019 | சுப்ரத் பதக் | பாரதிய ஜனதா கட்சி |  |
| 2024 | அகிலேஷ் யாதவ் | சமாஜ்வாதி கட்சி | } |
^ இடைத்தேர்தல்  

## தேர்தல் முடிவுகள்
### 2024
# கே. எம். ஜார்ஜ்


**கே. எம். ஜார்ஜ்** (*K. M. George*) (18 ஜனவரி 1919-11 டிசம்பர் 1976) கேரள மாநிலத்தைச் சேர்ந்த இந்திய அரசியல்வாதி ஆவார். இவர் இந்தியா அரசியல் கட்சியான கேரள காங்கிரசின் நிறுவனர் தலைவர்.  
.]]  
கே. எம். ஜார்ஜ் இந்திய தேசிய காங்கிரசு கட்சியில் தனது அரசியல் வாழ்க்கையைத் தொடங்கினார். 1964இல் பி. டி. சாக்கோ இறந்த பிறகு, கொந்தளிப்பான சூழ்நிலையில், கே. எம். ஜார்ஜ் தலைமையில் 15 சட்டமன்ற உறுப்பினர்கள் காங்கிரஸ் கட்சிக்கு அளித்த ஆதரவை விலக்கிக் கொண்டு, சட்டசபையில் ஒரு தனி குழுவாக அமர்ந்து, ஆர். சங்கர் அமைச்சரவையை கவிழ்த்த்னர். பின்னர், கோட்டயத்தில் இவரது தலைமையில் கேரள காங்கிரசு என்ற புதிய அரசியல் கட்சியை உருவாக்கினர்.  

## சொந்த வாழ்க்கை
ஜார்ஜ் 1919 ஜனவரி 18 அன்று மூவாற்றுப்புழை என்ற ஊரில் பிறந்தார். மார்த்தம்மா படிஞ்சரேக்கரா என்பவரை மணந்த இவருக்கு ஐந்து குழந்தைகள் உள்ளனர். அவர்களில் ஒருவர் கே. பிரான்சிஸ் ஜார்ஜ், இந்திய நாடாளுமன்றத்தில் இரண்டு முறை இடுக்கி மக்களவைத் தொகுதியை பிரதிநிதித்துவப்படுத்தியுள்ளார். ஜார்ஜ் 1976 டிசம்பர் 11 அன்று செ. அச்சுத மேனனின் அமைச்சரவையில் அமைச்சராக பணியாற்றியபோது இறந்தார்.
# பிரான்சிசு ஜார்ஜ் (அரசியல்வாதி)



**கே. பிரான்சிஸ் ஜார்ஜ்** (**K. Francis George) ஓர் இந்திய அரசியல்வாதியான இவர்** கேரள காங்கிரசு கட்சி உறுப்பினராக உள்ளார். தற்போது கோட்டயம் மக்களவைத் தொகுதியைப் பிரதிநிதித்துவப்படுத்தி 18வது மக்களவையில் உறுப்பினராக உள்ளார். கேரளாவின் இடுக்கி மக்களவைத் தொகுதியை பிரதிநிதித்துவப்படுத்தும் பதின்மூன்றாவது மற்றும் பதினான்காவது மக்களவை உறுப்பினராக இருந்தார். இவர் முன்பு கேரள காங்கிரசு (எம். ஐ. ஏ) மற்றும் தனது முன்னாள் கட்சியான ஜனதிபதியா கேரள காங்கிரசின் தலைவராக இருந்தார்.  

## அரசியல் வாழ்க்கை
2016 சட்டமன்றத் தேர்தலுக்கு முன்பு, இவர் கேரள காங்கிரசை விட்டு வெளியேறி, ஜனாதிபதியா கேரள காங்கிரசு என்ற புதிய கட்சியை உருவாக்கினார். இந்தக் கட்சி இடதுசாரி ஜனநாயக முன்னணியுடன் இணைந்தது. மேலும் இவர் 2016 கேரள சட்டமன்றத் தேர்தலில் இடுக்கி தொகுதியில் போட்டியிட்டார். இருப்பினும் தேர்தலில் தற்போதைய சட்டமன்ற உறுப்பினர் ரோஷி அகஸ்டைனிடம் தோல்வியடைந்தார். 2020 ஆம் ஆண்டில், இவர் ஜனாதிபதியா கேரள காங்கிரசை விட்டு வெளியேறி மீண்டும் கேரள காங்கிரசில் சேர்ந்தார். 2021 தேர்தலில் இடுக்கி தொகுதியில் இருந்து ஐக்கிய ஜனநாயக முன்னணியின் வேட்பாளராக போட்டியிட்டார். ஆனால் மீண்டும் ரோஷி அகஸ்டினிடம் தோல்வியடைந்தார்.  

பிரான்சிஸ் ஜார்ஜ், வெளிநாட்டுக் கொள்கை, பாதுகாப்பு, தொழில் மற்றும் வர்த்தகம் தொடர்பான நாடாளுமன்றக் குழுக்களில் இருந்துள்ளார். கோட்டயம் நாடாளுமன்றத் தொகுதிக்கான ஐக்கிய ஜனநாயகக் கூட்டணி வேட்பாளராக போட்டியிட்ட இவர் வெற்றி பெற்றார்.  

## சொந்த வாழ்க்கை
பிரான்சிஸ் பெங்களூரில் உள்ள கிறிஸ்து கல்லூரியில் பட்டம் பெற்றார். திருவனந்தபுரத்தில் உள்ள சட்ட அகாதமியில் சட்டத்தில் பட்டம் பெற்றுள்ளார். முன்பு வங்கியாளராகவும் இருந்தார்.  

இவர் கேரள காங்கிரசு கட்சியின் நிறுவனர் கே. எம். ஜார்ஜின் மகன் ஆவார். பிரான்சிஸ் ஜார்ஜ் சைனி செட்டிசெரில் என்பவரை மணந்தார். இவர்களுக்கு கே. எஃப். ஜார்ஜ், கே. எஃப் ஜோஸ் மற்றும் கே. எஃப் ஜேக்கப் என்ற மூன்று குழந்தைகள் உள்ளனர்.
# பிலிப்பீனிய பருந்து கழுகு



**பிலிப்பீனிய பருந்து கழுகு** (*Philippine hawk-eagle*) அல்லது **வடக்கு பிலிப்பீனிய பறவை கழுகு** (*Nissetus philippensis-நிசேட்டசு பிலிப்பென்சிசு*) என்பது *அசிபிட்ரிடே* குடும்பத்தைச் சேர்ந்த ஒரு பறவை சிற்றினமாகும். பல வகைப்பாட்டியல் வல்லுநர்கள் பின்சுகர் பருந்து கழுகு எனும் துணையினத்தைச் சிற்றின நிலைக்கு உயர்த்தியதாகக் கருதுகின்றனர். இது பிலிப்பீன்சில் மட்டுமே காணப்படும் அகணிய உயிரி ஆகும். இதன் இயற்கையான வாழிடம் வெப்ப மண்டல ஈரமான தாழ் நிலக் காடுகள் ஆகும். இது வாழிட இழப்பு மற்றும் வேட்டையாடல் ஆகியவற்றால் அச்சுறுத்தப்படுகிறது.  

## வாழிடம்
பிலிப்பீனிய பருந்து கழுகு முதன்மை மற்றும் இரண்டாம் நிலை காடுகளில் வாழ்கிறது. அவ்வப்போது தாழ் நிலங்களிலிருந்து மலைச் சரிவுகள் மற்றும் சாகுபடி நிலங்களில் காணப்படும். பெரும்பாலான பதிவுகள் கடல் மட்டத்திலிருந்து 1,000 மீட்டருக்கும் கீழான இடங்களில் இருப்பதாகக் கூறுகின்றன.  

## பாதுகாப்பு
பன்னாட்டு இயற்கைப் பாதுகாப்புச் சங்கத்தின் செம்பட்டியலில் பிலிப்பீனிய பருந்து கழுகு அருகிய இனமாக மதிப்பிட்டுள்ளது. இதன் எண்ணிக்கை 400 முதல் 600 முதிர்ச்சியடைந்த பறவைகள் என்று மதிப்பிடப்பட்டுள்ளது. இதன் எண்ணிக்கை இன்னும் குறைந்து வருகிறது. இந்தச் சிற்றினத்தின் முக்கிய அச்சுறுத்தல், மரங்களை வெட்டுதல், விவசாய மாற்றம் மற்றும் சுரங்க நடவடிக்கைகள் ஆகியவற்றின் விளைவாக வன வாழ்விடங்களை மொத்தமாக அகற்றுவதன் மூலம் ஏற்படும் வாழ்விட இழப்பு ஆகும். இது உணவு மற்றும் செல்லப்பிராணி வர்த்தகத்திற்காக வேட்டையாடப்படுகிறது.  

இது மகிலிங் மலைத் தேசியப் பூங்கா, இசாரோக் மலைத் தேசியப் பூங்கா, கல்பாரியோ-படபாத் இயற்கை பூங்கா, வடக்கு சியரா மாட்ரே இயற்கை பூங்கா மற்றும் பதான் தேசியப் பூங்கா உள்ளிட்ட சில பாதுகாக்கப்பட்ட பகுதிகளில் காணப்படுகிறது. இருப்பினும், பிலிப்பீன்சின் பெரும்பாலான பகுதிகளைப் போலவே, மரம் வெட்டுதல் மற்றும் வேட்டையாடுதல் ஆகியவற்றிலிருந்து பாதுகாப்பு மற்றும் அமலாக்கம் குறைவாக உள்ளது.  

முன்மொழியப்பட்ட பாதுகாப்பு நடவடிக்கைகளில் இனங்கள் அறியப்பட்ட பகுதியில் ஆய்வுகள் மற்றும் முறையான பாதுகாப்பை முன்மொழிவது அடங்கும். உயிரினங்களின் சூழலியல், குறிப்பாக வரம்பின் அளவு மற்றும் உலகளாவிய எண்ணிக்கை மதிப்பீட்டைத் தெரிவிக்கவும், வாழ்விட துண்டாக்கத்தின் தாக்கத்தை மதிப்பிடவும் உதவும் சிதறல் திறனைப் பற்றி ஆய்வு தேவைப்படுகின்றது. வேட்டையாடுதல் மற்றும் வர்த்தகத்தைக் கட்டுப்படுத்த ஏற்படுத்தப்பட்ட சட்டங்களை மிகவும் திறம்பட அமல்படுத்துவதை ஊக்குவித்தல். பிலிப்பீன்சில் காடுகளின் இழப்பை மதிப்பீடு செய்து, இனங்களின் வீழ்ச்சியின் விகிதம் மற்றும் இதன் மக்கள்தொகையினை அளவிடவும், உள்ளூர் மக்களை நேர்காணல் செய்வதன் மூலமும் வனவிலங்கு சந்தைகளுக்குச் செல்வதன் மூலமும் வேட்டை மற்றும் வர்த்தகத்தை ஆராய்ச்சியினை மேற்கொள்ள முன்மொழிவு தெரிவிக்கப்பட்டுள்ளது.
# இசுட்ரோன்சியம் புரோமைடு


## கட்டமைப்பு
அறை வெப்பநிலையில், இசுட்ரோன்சியம் புரோமைடு ஒரு நாற்கோணக அலகு செல் மற்றும் P4/n என்ற இடக்குழுவும் கொண்ட படிக அமைப்பை ஏற்றுக்கொள்கிறது. இந்த கட்டமைப்பு α-SrBr<sub>2</sub> வடிவம் குறிப்பிடப்படுகிறது மற்றும் EuBr<sub>2</sub>, USe<sub>2</sub> கட்டமைப்புகளுடன் ஒத்த கட்டமைப்பைக் கொண்டுள்ளது. ஆரம்பத்தில் இசுட்ரோன்சியம் புரோமைடின் கட்டமைப்பு PbCl<sub>2</sub> வகையைச் சேர்ந்ததாக தவறாகப் புரிந்து கொள்ளப்பட்டது. ஆனால் இது பின்னர் சரி செய்யப்பட்டது. 930 கெல்வின் (657 °செல்சியசு) வெப்பநிலையில் இசுட்ரோன்சியம் புரோமைடு உருகும்.  

## படக் காட்சியகம்
# அந்தமான் வாத்து



**அந்தமான் வாத்து** (*அனாசு அல்போகுலாரிசு*) என்பது வங்காள விரிகுடாவில் உள்ள அந்தமான் தீவுக்கூட்டத்தில் காணப்படும் ஒரு வாத்து சிற்றினமாகும். இந்தச் சிற்றினம் முன்பு சுந்தா வாத்தின் துணையினமாகக் கருதப்பட்டது.  

## வகைப்பாட்டியல்
அந்தமான் வாத்து குறித்து முதல் முறையான விளக்கம் 1873ஆம் ஆண்டில் இங்கிலாந்து பறவையியலாளர் ஆலன் ஆக்டவியன் ஹியூம் என்பவரால் *மாரேகா அல்போகுலாரிசு* என்ற இருசொற் பெயரில் பதிவுச்செய்யப்பட்டது. இது இப்போது *அனாசு* பேரினத்தில் உள்ள பல வாத்துச் சிற்றினங்களுடன் வைக்கப்பட்டுள்ளது. இது முன்பு இந்தோனேசியாவில் காணப்படும் சுந்தா வாத்து (*அனாசு கிபரிப்ரான்சு*) சிற்றினத்தின் துணையினமாக கருதப்பட்டது. 1995-98-இல் நடத்தப்பட்ட ஒரு கணக்கெடுப்பில் 500 முதல் 600 வாத்துக்கள் இருப்பதாக மதிப்பீடு செய்யப்பட்டது. மேலும் 674 வாத்துக்கள் உள்ளது 2005-இல் கணக்கிடப்பட்டது. கடந்த சில தசாப்தங்களாக இவற்றின் எண்ணிக்கை அதிகரித்து வருகிறது. 2014ஆம் ஆண்டில் 1,000க்கும் மேற்பட்ட எண்ணிக்கையிலான வாத்துகள் காணப்படுவதாக மதிப்பிடப்பட்டது. இவை முன்பு மரப் பொந்துகளில் இனப்பெருக்கம் செய்வதாகக் கருதப்பட்டன. ஆனால் சமீபத்திய ஆய்வுகளில் எந்த ஆதாரமும் இது தொடர்பாகக் கிடைக்கவில்லை. இவை முக்கியமாக மெல்லுடலிகள் மற்றும் கணுக்காலிகளை உணவாகக் கொள்கின்றன.
# பெலுரான் மக்களவைத் தொகுதி


பெலுரான் மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  

1995-ஆம் ஆண்டில் இருந்து பெலுரான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.  

## தெலுபிட் மாவட்டம்

தெலுபிட் மாவட்டம் என்பது சபா மாநிலம், சண்டக்கான் பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் தெலுபிட் நகரம். முன்பு பெலூரான் மாவட்டத்தின் ஒரு பகுதியாக இந்த மாவட்டம் இருந்தது.  

தெலுபிட் மாவட்டத்தில் முதன்முதலில் 1940-ஆம் ஆண்டுகளில் முதல் குடியேற்றம் நடந்தது. இரண்டாம் உலகப் போரின் போது சண்டாக்கான் மரண அணிவகுப்பிற்கான (*Sandakan Death Marches*) முக்கியப் பாதையாகவும் இருந்தது.  

1940-ஆம் ஆண்டுகளில், இந்த மாவட்டத்தில் டூசுன் மக்கள் அதிகமாக வசித்து வந்தனர். 1965-இல், மலேசியாவின் ஒரு பகுதியாக சபா மாறிய சிறிது காலத்திலேயே தற்போதைய தெலுபிட் மாவட்டம் உருவாக்கப்பட்டது. ஆஸ்திரேலியா அரசாங்கமும்; மலேசிய அரசாங்கமும் இணைந்து ஒரு நெடுஞ்சாலையை அமைக்க ஒப்பந்தம் செய்ததைத் தொடர்ந்து இந்த மாவட்டம் புதிதாக உருவாக்கப்பட்டது.  

## பெலுரான் மக்களவைத் தொகுதி

| பெலுரான் நாடாளுமன்ற உறுப்பினர்கள் (1995 - 2023) |  |  |  |  |
| --- | --- | --- | --- | --- |
| 9-ஆவது மக்களவை | P159 | 1995-1999 | அசுமாட் நுங்கா
*(Asmat Nungka)* | ****
<small></small> |
| 10-ஆவது மக்களவை | 1999-2004 | ரொனால்டு கியாண்டி
*(Ronald Kiandee)* |  |  |
| 11-ஆவது மக்களவை | P183 | 2004-2008 |  |  |
| 12-ஆவது மக்களவை | 2008-2013 |  |  |  |
| 13-ஆவது மக்களவை | 2013-2018 |  |  |  |
| 14-ஆவது மக்களவை | 2018 |  |  |  |
| 2018-2019 | **சுயேச்சை** |  |  |  |
| 2019-2020 | ****
<small></small> |  |  |  |
| 2020–2022 | ****
<small></small> |  |  |  |
| 15-ஆவது மக்களவை | 2022–தற்போது வரையில் | ****
<small></small> | } |  |

## தேர்தல் முடிவுகள்
# நியோடிமியம்(II) அயோடைடு



**நியோடிமியம்(II) அயோடைடு** (*Neodymium(II) iodide*) என்பது NdI<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நியோடிமியமும் அயோடினும் சேர்ந்து இந்த உப்பு உருவாகிறது. நியோடிமியம் ஈரயோடைடு, நியோடிமியம் டையையோடைடு என்ற பெயர்களாலும் இது அடையாளப்படுத்தப்படுகிறது. நியோடிமியம்(II) அயோடைடு சேர்மத்தில் நியோடிமியம் +2 என்ற ஆக்சிசனேற்ற நிலையில் உள்ளது.  

கருநீல நிறத்தில் ஒரு திண்மமாக நியோடிமியம்(II) அயோடைடு காணப்படுகிறது.  

:Nd + I<sub>2</sub> → NdI<sub>2</sub>  

1961 ஆம் ஆண்டில் இயான் டி. கார்பெட்டு என்பவரால் நியோடிமியம்(II) அயோடைடு முதன்முதலில் தயாரிக்கப்பட்டது.  

## பண்புகள்
நியோடிமியம்(II) அயோடைடு ஒரு கருநீல நிறத் திண்மப்பொருளாகும். காற்றில் உள்ள ஈரப்பதத்தை உறிஞ்சுவதன் மூலம் இது நீரேற்றாக மாறும். ஆனால் இவை நிலையற்றவை. அதிகமாகவோ அல்லது குறைவாகவோ விரைவாக ஐதரசனை வெளியேற்றி ஆக்சைடு அயோடைடுகளாக இவை மாறுகின்றன:  

:2NdI<sub>2</sub> + 2H<sub>2</sub>O → 2NdOI + H<sub>2</sub>↑ + 2HI  

நியோடிமியம்(II) அயோடைடு சேர்மத்தின் உட்கூறுகள் விகிதவியல் அளவுகளில் இருக்காது. மேலும் இது NdI1.95 என்ற நெருக்கமான வாய்பாட்டைக் கொண்டுள்ளது. இசுட்ரோன்சியம்(II) புரோமைடு வகை படிகக் கட்டமைப்பை நியோடிமியம்(II) அயோடைடும் ஏற்றுக் கொள்கிறது. டெட்ரா ஐதரோ பியூரான் மற்றும் பிற கரிமச் சேர்மங்களுடன் சேர்ந்து அணைவுச் சேர்மங்களையும் நியோடிமியம்(II) அயோடைடு உருவாக்குகிறது.  

## வினைகள்
நியோடிமியம்(II) அயோடைடு ஆலசனைப் பிரித்தெடுப்பதன் மூலம் கரிம ஆலைடுகளுடன் வினைபுரிகிறது. இதன் விளைவாக இருபடிகள், சில்படிமங்கள் அல்லது கரைப்பானுடன் வினைகள் ஏற்படுகின்றன.  

டெட்ரா ஐதரோ பியூரான் மற்றும் டைமெத்தாக்சியீத்தேன் ஆகியவற்றுடன் கரைசல்கள் அறியப்படுகின்றன: NdI<sub>2</sub>(THF)<sub>2</sub> மற்றும் NdI<sub>2</sub>(DME)<sub>2</sub>.  

நியோடிமியம்(II) அயோடைடு சூடான நைட்ரசனுடன் சேர்ந்து அயோடைடு நைட்ரைடை உருவாக்குகிறது: (NdI<sub>2</sub>)<sub>3</sub>N) இது டெட்ரா ஐதரோ பியூரானுடன் வினையில் ஈடுபட்டு (NdI)<sub>3</sub>N<sub>2</sub> சேர்மத்தை தருகிறது.  

டெட்ரா ஐதரோ பியூரானிலுள்ள வளைய பெண்டாடையீனுடன் சேர்ந்து CpNdI<sub>2</sub>(THF)<sub>3</sub> என்ற சேர்மத்தைக் கொடுக்கிறது.  

## பயன்கள்
கரிம வேதியியலில்நியோடிமியம்(II) அயோடைடு ஒடுக்கும் முகவராகவும் வினையூக்கியாகவும் பயன்படுத்தப்படுகிறது.  

## இவற்றையும் காண்க
- நியோடிமியம் அயோடைடு
- இலந்தனைடு
# பாட்லி சட்டமன்றத் தொகுதி


இச்சட்டமன்றத் தொகுதி ஜஜ்ஜார் மாவட்டத்தில் அமைந்துள்ளது. 2019ஆம் ஆண்டு அண்மை நிலவரப்படி, இந்திய தேசிய காங்கிரசு கட்சியின் குல்தீப் வாட்சு பாட்லி சட்டமன்றத் தொகுதி உறுப்பினராக உள்ளார்.  

## சட்டப்பேரவை உறுப்பினர்கள்
| 1977 | கர்த்வாரி லால் | சுயேச்சை |  |
| --- | --- | --- | --- |
| 1978 இடைத் தேர்தல் | உதய் சிங் | ஜனதா கட்சி |  |
| 1982 | தீர் பால் சிங் | லோக்தளம் |  |
| 1987 |  |  |  |
| 1991 | ஜனதா கட்சி |  |  |
| 1996 | சமதா கட்சி |  |  |
| 2000 | இந்திய தேசிய லோக் தளம் |  |  |
| 2005 | நரேசுகுமார் | சுயேச்சை |  |
| 2009 | இந்திய தேசிய காங்கிரசு |  |  |
| 2014 | ஓ. பி. தன்கர் | பாரதிய ஜனதா கட்சி |  |
| 2019 | குல்தீப் வாட்சு | இந்திய தேசிய காங்கிரசு | } |

## தேர்தல் முடிவுகள்

### 2019
# லிபரான் மக்களவைத் தொகுதி


லிபரான் மக்களவைத் தொகுதி 1994-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  

1995-ஆம் ஆண்டில் இருந்து லிபரான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.  

## சண்டக்கான் மாவட்டம்

சண்டக்கான் மாவட்டம் என்பது சபா மாநிலம், சண்டக்கான் பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் சண்டக்கான் நகரம். மலேசியா-பிலிப்பீன்சு எல்லை (*Malaysia–Philippines Border)*, இந்த மாவட்டத்தின் கிழக்கே 28 கி.மீ. தொலைவில்; மிக அருகில் உள்ளது.  

சபா மாநிலத்தின் கிழக்குக் கடற்கரையில் சுலு கடல் உள்ளது. அதை எதிர்நோக்கியவாறு அமைந்துள்ள இந்த மாவட்டம், இதர மாவட்டங்களான பெலுரான் மாவட்டம், கினபாத்தாங்கான் மாவட்டம் ஆகிய மாவட்டங்களால் சூழப்பட்டுள்ளது.  

சண்டக்கான் நகரம், சபா மாநிலத்தின் தலைநகரமான கோத்தா கினபாலுவிற்கு அடுத்து இரண்டாவது மிகப் பெரிய நகரமாக விளங்குகிறது. வடகிழக்கு போர்னியோ கடற்கரையை ஒட்டி அமைந்துள்ளது. முன்பு பிரித்தானிய வடக்கு போர்னியோவின் (*British North Borneo*) தலைநகராகவும் இருந்தது.  

## லிபரான் மக்களவைத் தொகுதி

| லிபரான் நாடாளுமன்ற உறுப்பினர்கள் (1995 - 2023) |  |  |  |  |
| --- | --- | --- | --- | --- |
| 9-ஆவது மக்களவை | P160 | 1995-1999 | அக்பர் கான் அப்துல் ரகுமான்
*(Akbarkhan Abdul Rahman)* | ****
<small></small> |
| 10-ஆவது மக்களவை | 1999-2004 | ஜுசுலி அசிரோல்
*(Juslie Ajirol)* |  |  |
| 11-ஆவது மக்களவை | P184 | 2004-2008 |  |  |
| 12-ஆவது மக்களவை | 2008-2013 |  |  |  |
| 13-ஆவது மக்களவை | 2013-2018 |  |  |  |
| 14-ஆவது மக்களவை | 2018 | சக்காரியா இட்ரிசு
*(Zakaria Edris)* |  |  |
| 2018-2019 | **** |  |  |  |
| 2019-2020 | ****
<small></small> |  |  |  |
| 2020-2022 | ****
<small></small> |  |  |  |
| 15-ஆவது மக்களவை | 2022–தற்போது வரையில் | சுகைமி நாசர்
*(Suhaimi Nasir)* | ****
<small></small> | } |

## தேர்தல் முடிவுகள்
# சபா மக்கள் ஒற்றுமைக் கட்சி



**சபா தாயக ஒற்றுமை கட்சி** (ஆங்கிலம்: *Sabah People's Unity Party*; மலாய்: *Parti Perpaduan Rakyat Sabah*) (**PPRS**) என்பது மலேசியாவின் சபா மாநிலத்தில் உள்ள ஓர் அரசியல் கட்சியாகும். முகமட் அர்சாட் அப்துல் முவலாப் *(Mohd Arshad Abdul Mualap)* என்பவரால் 2017-ஆம் ஆண்டில் சபா தேசியவாத அடிப்படையில் நிறுவப்பட்ட ஓர் எதிர்க் கட்சியாகும். முகமட் அர்சாட் அப்துல் முவலாப் என்பவர் அதிகம் அறியப்படாத முன்னாள் ஆசிரியர்; தொழிலதிபர்; அரசியல்வாதி ஆகும்.  

இந்தக் கட்சி *ஐக்கிய சபா கூட்டணி*' *(United Sabah Alliance)* அமைப்பில் உள்ள கட்சிகளில் ஒன்றாகும்.  

## தேர்தல் முடிவுகள்

| தேர்தல் | பெற்ற இடங்கள் | இடங்கள் | மொத்த வாக்குகள் | % | முடிவு | உறுப்பினர் |
| --- | --- | --- | --- | --- | --- | --- |

## மாநிலத் தேர்தல்
| சபா | வென்றது / போட்டியிட்டது |
| --- | --- |
| 2/3 பெரும்பான்மை |  |
| 2018 சபா மாநிலத் தேர்தல் |  |
| 2020 சபா மாநிலத் தேர்தல் | } |